stanford-oval/wikipedia huggingface dataset:
คารีสา สปริงเก็ตต์
ประวัติ

คารีสาจบการศึกษามัธยมศึกษาจากโรงเรียนสาธิต "พิบูลบำเพ็ญ" มหาวิทยาลัยบูรพา ฝ่ายการศึกษานานาชาติขั้นพื้นฐาน International Education Program (IEP) และจบการศึกษาจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล (เอกการแสดงและกำกับการแสดงภาพยนตร์)
คารีสาเข้าสู่วงการบันเทิงจากการถ่ายแบบและแสดงละครโดยคำชักชวนของโมเดลลิ่ง ต่อมาจากเธอได้เข้าร่วมประกวดรายการ เดอะเฟซไทยแลนด์ ซีซั่น 1 ในทีมของ พลอย เฌอมาลย์ แต่เธอถูกคัดออกในรอบที่ 10 เเละได้เซ็นสัญญาเป็นนักเเสดงสังกัด สถานีโทรทัศน์ไทยทีวีสีช่อง 3
หลังจากนั้นเธอแสดงละครที่มีเนื้อหาเกี่ยวกับชีวิตวัยรุ่นที่ได้รับการซื้อลิขสิทธิ์มาจากซีรีส์อเมริกันที่มีชื่อเสียงอย่าง แสบใสไฮโซ สำหรับการแสดงจากละครเรื่องนี้ เธอได้รับรางวัลดาวเมขลาในสาขานักแสดงหญิงดาวรุ่ง
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | ตะวันบ้านทุ่ง | อินทุอร | ช่อง 3 |
| 2557 |  หลวงตามหาชน  | มิ้นท์ | ช่อง 3 |
| 2558 |  Gossip Girl Thailand  | แบลร์ เบียทริซ วรานนท์ (ควีนบี) | ช่อง 3 |
| 2559 | ทายาทอสูร | นัยเนตร | ช่อง 3 |
| 2559 | นางอาย | สายสุดา อักขรานุรักษ์ (สาย) | ช่อง 3 |
| 2560 | เมียหลวง | นุดี | ช่อง 3 |
| 2560 | สายธารหัวใจ | หม่อมราชวงศ์หญิงปฐวี จงสวัสดิ์ (คุณหญิงปฐวี) | ช่อง 3 |
| 2561 | เงินปากผี | ซี (นักแสดงรับเชิญ) | ช่อง 3 |
| 2562 | เรือมนุษย์ | เกลียวทอง (เกียว) | ช่อง 7 |
| 2562 | ป่าปลูกรัก | ร่มไม้ | ช่อง 5 |
| 2563 | ฝ้ายแกมแพร | อู่เงิน | จีเอ็มเอ็ม 25 |
| 2564 | ลวงฆ่าล่ารัก | ทะเล | พีพีทีวี |
| 2565 | จังหวะหัวใจนายสะอาด | ชนารตี (หอม) | พีพีทีวี |
| 2565 | เล่ห์ลุนตยา | ยองตยา (อดีต) / เลเลยา (ปัจจุบัน) | ช่อง 8 |
| 2566 | ครูเพ็ญศรีกับเลดี้ปอบ | อิงอร ขจรไกล (อิ๊งค์ / มาดามอิ๊งค์) | ช่องเวิร์คพอยท์ |
| 2566 | ชะนีปีชง | ดรีม | ช่องเวิร์คพอยท์ |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2560 |  Club Friday The Series 9 รักครั้งหนึ่ง ที่ไม่ถึงตาย  |  รักมาก..มากรัก | อิ๋ม | จีเอ็มเอ็ม 25 |
| 2561 |  Love Bipolar เลิฟนะคะ รักนะครับ |  | แอริน | จีเอ็มเอ็ม 25 |
| 2561 |  Bangkok Ghost Stories  | สวย...สะพรึง | พลอย | ช่อง3 |
| 2561 |  มารร้ายคู่หมายรัก Love At First Hate  |  | พลอยพัทธ (พลอย) | ช่องวัน |
| 2562 | โฮะ แฟมิลี่ |  | ทรัฟเฟิล |  |
| 2562 | คลับฟรายเดย์เดอะซีรีส์ 11 รักไม่ได้ออกอากาศ  | รักไม่รู้จบ | จิ๊บ | จีเอ็มเอ็ม 25 |
| 2562 |  เดอะซีรีส์รักลวงหลอน |  หลอกหลอน | ดิว | ช่อง8 |
| 2563 | เสน่หา สตอรี่ | ก้อย | ลูกหว้า | AIS PLAY |
| 2563 | วิน 21 เด็ดใจเธอ | EP8 | นุกนิก | LINE TV |
| 2563 | Turn Left Turn Right สมองเลี้ยวซ้าย หัวใจเลี้ยวขวา |  | ขิม (รับเชิญ) | จีเอ็มเอ็ม 25 |
| 2563 | My Bubble Tea หวานน้อยรัก 100% |  | เรย์ | ช่องวัน |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2558 | ขอโทษในใจ | นัททิว |
| 2558 | อาจจะโดน | Pisat Band |
| 2559 |  ขอวอน 2   | สมเกียรติ |
| 2559 | HO  | x0809 |
| 2560 | ในหน้าต่าง  | Summer stop |
| 2561 | 18+ | chanudom |
| 2561 | คนที่แสนธรรมดา | พอส |
| 2562 | หูฟาด | FUKFANG |
| 2562 | เอาแต่เมา |  PEE CLOCK X YOUNGOHM |
| 2564 | ขอบคุณนะคะ(ที่กล้าสอนหนู) |  ตัวเอง |
รางวัล

รางวัลดาวเมขลา สาขานักแสดงหญิงดาวรุ่ง (2559)
รางวัลเณศไอยรา สาขาวีเจ(หญิง)ยอดเยี่ยม (2561)
แหล่งข้อมูลอื่น

คารีสา สปริงเก็ตต์ ที่อินสตาแกรม
เฟซบุคแฟนเพจ
ผู้เข้าแข่งขันรายการเรียลลิตี้ชื่อดัง"คาริสา สปริงเก็ตต์"ถูกเลือกให้มาร่วมแสดงละครเรื่องแรกทางช่อง 3 "ทายาทอสูร"  - เดลินิวส์
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
ยูริกาโมเมะ

แผนที่เส้นทางสายยูริกาโมเมะ
ยูริกาโมเมะ (ญี่ปุ่น: 新交通ゆりかもめ; โรมาจิ: Shinkōtsū Yurikamome) หรือชื่อทางการคือ โตเกียวริงไกชิงโกตซือ สายริงไก (ญี่ปุ่น: 東京臨海新交通臨海線; โรมาจิ: Tōkyō Rinkai Shinkōtsū Rinkai-sen) เป็นระบบคมนาคมโดยรถไฟฟ้าอัตโนมัติไร้คนขับ ในกรุงโตเกียว ให้บริการในเส้นทางสถานีรถไฟชิมบาชิ ผ่านเกาะโอไดบะ ไปสิ้นสุดที่สถานีโทโยซุ
โดย "ยูริกาโมเมะ" มาจากชื่อของนกนางนวลหัวดำ ในภาษาญี่ปุ่น ซึ่งเป็นสัตว์ท้องถิ่นในบริเวณอ่าวโตเกียว
เทคโนโลยี

รถไฟฟ้าสายยูริกาโมเมะเป็นรถไฟฟ้าอัตโนมัติเต็มรูปแบบ ควบคุมด้วยระบบคอมพิวเตอร์โดยไม่มีผู้ควบคุมบนตัวรถ บางครั้งอาจเข้าใจผิดว่าเป็นรถไฟฟ้ารางเดี่ยว แต่แท้จริงแล้วเป็นรถไฟฟ้าล้อยางที่วิ่งอยู่บนรางรถไฟยกระดับและควบคุมทิศทางโดยกำแพงด้านข้าง
สถานี

| รหัส | สถานี | ภาษาญี่ปุ่น | ระยะทาง (km)> ระหว่าง สถานี | ระยะทาง (km)> สะสม | เชื่อมต่อ | ที่ตั้ง | เสียงประกาศ   (ภาษาญี่ปุ่น) |
| --- | --- | --- | --- | --- | --- | --- | --- |
| U01 | ชิมบาชิ | 新橋 Shimbashi | 0.0 | 0.0 |   JT สายโทไกโด (JT 02)  JY สายยามาโนเตะ (JY 29)  JK สายเคฮิง–โทโฮกุ (JK 24)  JO สายโยโกซูกะ (JO 18)  G สายกินซะ (G-08)  A สายอาซากูซะ (A-10)  | เขตมินาโตะ | มาซูมิ อาซาโนะ |
| U02 | ชิโอโดเมะ | 汐留 Shiodome | 0.4 | 0.4 |   E สายโอเอโดะ (E-19)  | เขตมินาโตะ | ฮิโระ ชิโมโนะ |
| U03 | ทาเกชิบะ | 竹芝 Takeshiba | 1.2 | 1.6 |  | เขตมินาโตะ | ชิอากิ ทากาฮาชิ |
| U04 | ฮิโนะเดะ | 日の出 Hinode | 0.6 | 2.2 |  | เขตมินาโตะ | ยูริกะ โอจิไอ |
| U05 | ชิบาอูระฟูโต | 芝浦ふ頭 Shibaura-futō | 0.9 | 3.1 |  | เขตมินาโตะ | มาเรีย ยามาโมโตะ |
|  สะพานสายรุ้ง |  สะพานสายรุ้ง |  สะพานสายรุ้ง |  สะพานสายรุ้ง |  สะพานสายรุ้ง |  สะพานสายรุ้ง | เขตมินาโตะ |  |
| U06 | โอไดบะไกฮิงโกเอ็ง | お台場海浜公園 Odaiba-kaihinkōen | 3.9 | 7.0 |   R สายริงไก (โตเกียวเทเลพอร์ต, R-04)  | เขตมินาโตะ | เค็นอิจิ ซูซูมูระ |
| U07 | ไดบะ | 台場 Daiba | 0.8 | 7.8 |  | เขตมินาโตะ | โทชิยูกิ โมริกาวะ |
| U08 | ท่าเรือสำราญนานาชาติโตเกียว | 東京国際クルーズターミナル Tōkyō Kokusai Kurūzu Tāminaru-eki | 0.6 | 8.4 |  | เขตโคโต | โมโตกิ ทากางิ |
| U09 | เทเลคอมเซ็นเตอร์ | テレコムセンター Terekomu Sentā | 0.8 | 9.2 |  | เขตโคโต | คาโอริ มิซูฮาชิ |
| U10 | อาโอมิ | 青海 Aomi | 1.0 | 10.2 |   R สายริงไก (โตเกียวเทเลพอร์ต, R-04)  | เขตโคโต | โคซูเกะ โทริอูมิ |
| U11 | โตเกียวบิ๊กไซต์ | 東京ビッグサイト Tōkyō Biggu Saito | 1.1 | 11.3 |  | เขตโคโต | มิกาโกะ ทากาฮาชิ |
| U12 | อาริอาเกะ | 有明 Ariake | 0.7 | 12.0 |   R สายริงไก (โคกุไซ-เทนจิโจ, R-03)  | เขตโคโต | มาอิ นากาฮาระ |
| U13 | อาริอาเกะเทนนิสโนะโมะริ | 有明テニスの森 Ariake-Tennis-no-mori | 0.7 | 12.7 |  | เขตโคโต | ชิฮิโระ ซูซูกิ |
| U14 | ชิโจมาเอะ | 市場前駅 Shijō-mae | 0.8 | 13.5 |  | เขตโคโต | ทัตสึฮิซะ ซูซูกิ |
| U15 | ชินโตโยซุ | 新豊洲 Shin-toyosu | 0.5 | 14.0 |  | เขตโคโต | นัตสึโกะ คูวาตานิ |
| U16 | โทโยซุ | 豊洲 Toyosu | 0.7 | 14.7 |   Y สายยูรากุโจ (Y-22)  | เขตโคโต | โซอิจิโร โฮชิ |
แหล่งข้อมูลอื่น

เว็บไซต์ทางการ
Japan Rail and Transport Review article
จวงชินหวัง

เหอชั่วจวงชินหวัง (จีน: 和硕莊亲王) เป็นพระอิสริยยศอ๋องชั้นเอก ที่จักรพรรดิซุ่นจื้อพระราชทานให้เจ้าชายชั่วไซพระเชษฐาในปี ค.ศ. 1651 ตอนนั้นมีชื่อตำแหน่งว่า เหอชั่วเฉิงเจ๋อชินหวัง (จีน: 和硕承泽亲王) สมัยต่อมาจึงได้เปลี่ยนชื่อเป็นเหอชั่วจวงชินหวัง จักรพรรดิเฉียนหลงได้ทรงบรรจุอ๋องสายนี้ให้เป็นหนึ่งในอ๋องพระมาลาเหล็กและได้สืบทอดมาทั้งสิ้น 13 องค์
รายพระนาม

เฉิงเจ๋อยู่ชินอ๋องชั่วไซ
1628-1644-1655
จวงจิ้งชินอ๋องปั๋วกั่วตั๋ว
1650-1655-1723
จวงเค่อชินอ๋องหยุนหลู่
1697-1723-1767
จวงชินอ๋องหงผู่
1713-1743
จวงเซิ่นชินอ๋องหย่งฉาง
1737-1767-1788
จวงเสียงชินอ๋องเหมียนเค่อ
1763-1788-1826
อี่เก๋อจวงชินอ๋องอี้ปั๋ว
1814-1826-1838-1860
จวงฉินชินอ๋องเหมียนฮู่
1783-1838-1841
จวงจื้อชินอ๋องเหมียนฮัว
1786-1842-1845
จวงโฮ่วชินอ๋องอี้เหริน
1824-1846-1874
อี่เก๋อจวงชินอ๋องไจ้ซุน
1853-1875-1901
จวงกงชินอ๋องไจ้กง
1859-1902-1915
จวงชินอ๋องผู่สวี่
1882-1916-1933
การขับเสภา

การขับเสภาเป็นการเล่าเรื่องประเภทหนึ่งโดยกำเนิดมาจากการเล่านิทาน เมื่อการเล่านิทานเริ่มแพร่หลายจึงได้แต่งเป็นกลอนใส่ทำนองโดยใช้กรับเป็นเครื่องประกอบจังหวะ
วิวัฒนาการของการขับเสภา

การขับเสภาสันนิษฐานว่าเกิดในสมัยสมเด็จพระบรมไตรโลกนาถ ในยุคแรกยังไม่มีดนตรีประกอบ จนถึงรัชสมัยพระบาทสมเด็จพระพุทธเลิศหล้านภาลัยจึงมีวงปี่พาทย์ประกอบ
ประเภทของการขับเสภา

การขับเสภาแบ่งตามลักษณะการแสดงได้ 2 ประเภทดังนี้
เสภาทรงเครื่อง เกิดในยุครัชกาลที่ 4 โดยการขับเสภาประเภทนี้จะมีการร้องส่งให้ปี่พาทย์รับด้วย
เสภารำ เกิดในสมัยรัชกาลที่ 5 โดยเสภารำนี้จะมีคนขับเสภาและปี่พาทย์ (บางครั้งก็ใช้วงมโหรีแทน) มีตัวละครออกมาแสดงตามคำขับเสภา และมีการเจรจาตามเนื้อร้อง
บทความที่เกี่ยวข้อง

เพลงโหมโรง
ขุนช้างขุนแผน
ฆ้องวงเล็ก

ฆ้องวงเล็ก
ฆ้องวงเล็ก เป็นเครื่องดนตรีไทยสร้างในสมัย พระบาทสมเด็จพระนั่งเกล้าเจ้าอยู่หัว (รัชกาลที่ 3) คิดค้นและสร้างโดย พระประดิษฐไพเราะ (มี ดุริยางค์กูร) หรือ ครูมีแขก มีลักษณะที่คล้ายกับฆ้องวงใหญ่ แต่ลูกฆ้องมีขนาดเล็กกว่า มีเสียงที่แหลมและดังกว่าฆ้องวงใหญ่ มีลูกฆ้อง 18 ลูก ลักษณะทำนองมีการตีเก็บถี่กว่าระนาดเอก
ตัวอย่างโน้ตฆ้องวงเล็ก มีทั้งหมด 18 ลูก (ดฺ คือ เสียงต่ำ ดํ คือ เสียงสูง)
ทฺ ดฺ รฺ มฺ ฟฺ ซฺ ลฺ ทฺ ด ร ม ฟ ซ ล ท ดํ รํ มํ
ฆ้องวงเล็กใช้บรรเลงใน วงปี่พาทย์ไม้แข็ง วงปี่พาทย์ไม้นวม วงปี่พาทย์นางหงส์ นอกจากจะใช้ในวงปี่พาทย์แล้ว ก็ยังใช้บรรเลงใน วงมโหรี อีกด้วย
บทความที่เกี่ยวข้อง

ฆ้องวงใหญ่
ระนาดเอก
↑  เครื่องดนตรีไทย พร้อมด้วย ตำนานการผสมวง มโหรี ปี่พาทย์ และเครื่องสาย เรียบเรียงโดย กรมศิลปากร จัดพิมพ์เผยแพร่ พ.ศ.2523
กระบวนการจัดการฝึกอบรมที่มุ่งเน้นความสามารถ

กระบวนการจัดการฝึกอบรมที่มุ่งเน้นความสามารถ (อังกฤษ: Competency-Based Skill Training, CBST) เป็นกระบวนการจัดการฝึกอบรมและพัฒนาทักษะฝีมือแรงงานที่มุ่งเน้นความสามารถ (Competence) ของผู้เข้ารับการฝึกเป็นสำคัญ ไม่ยึดติดกับเวลา (Time-Based) และกระบวนการฝึกทักษะต้องดำเนินไปตามขั้นตอนที่ถูกกำหนดไว้ล่วงหน้าอย่างเข็มงวด ผู้เข้ารับการฝึกที่เรียนรู้ได้เร็วก็สามารถจบการฝึกได้ก่อนบุคคลอื่น กระบวนการวัดและประเมินผล จะใช้การวัดสมรรถนะ (Performance Criteria) แทนการออกเป็นเกรดวิชา แนวทางต่างๆกำหนดขึ้นโดยผู้เชี่ยวชาญภายใต้โครงการเงินกู้ ADB และโครงการปรับปรุงประสิทธิภาพฝีมือแรงงาน กรมพัฒนาฝีมือแรงงาน กระทรวงแรงงาน ในปี ค.ศ. 1997
เซนต์เซย์ย่า Next Dimension ศึกถล่มอเวจี

| --- | --- |
เซนต์เซย์ย่า Next Dimension ศึกถล่มอเวจี

聖闘士星矢 NEXT DIMENSION 冥王神話
ชื่อภาษาอังกฤษ: Saint Seiya: Next Dimension - The Myth of Hades
แนว: แอคชั่น, แฟนตาซี
มังงะ
เขียนโดย: มาซามิ คุรุมาดะ
สำนักพิมพ์:  อากิตะ    สำนักพิมพ์วิบูลย์กิจ
วางจำหน่ายตั้งแต่: 27 เมษายน 2549 – 4 กรกฎาคม 2567
จำนวนเล่ม: 15 เล่ม
เซนต์เซย์ย่า Next Dimension ศึกถล่มอเวจี (ญี่ปุ่น: 聖闘士星矢 NEXT DIMENSION 冥王神話; โรมาจิ: Seinto Seiya Nekusuto Dimenshon - Meiō Shinwa; ทับศัพท์: เซนโตะเซยะ เนคุซึโตะ ไดเมนชัน - เมะโอะ ชินวะ) เป็นชื่อของหนังสือการ์ตูน เป็นภาคเสริมของเซนต์เซย์ย่า ซึ่งแต่งและวาดขึ้นโดยมาซามิ คุรุมาดะ โดยได้แต่งออกมาเป็นภาพ4สี เนื้อเรื่องจะกล่าวถึงเมื่อ240ปีก่อนในช่วงสงครามศักดิ์สิทธ์ มีเนื้อหาคล้ายคลึงกับเซนต์เซย์ย่า ภาค The Lost Canvas จ้าวนรกฮาเดสในช่วงศตวรรษที่18 ปัจจุบันภาคนี้ในญี่ปุ่นตีพิมพ์ออกมาแล้ว 9 เล่มด้วยกัน  ส่วนในประเทศไทยได้ตีพิมพ์ในภาพ4สีเช่นกับญี่ปุ่น ปัจจุบันตีพิมพ์ทั้งหมด5เล่ม
เรื่องย่อ

เนื้อเรื่องได้กล่าวถึงสงครามศักดิ์สิทธิ์เมื่อ240ปีก่อน สงครามระหว่างเทพีอเธน่าและเจ้านรกฮาเดส เคียวโกสั่งบรอนซ์เซนต์ 2 คน ให้เลื่อนขั้นเป็นโกลด์เซนต์ผู้มีนามว่าไลบร้า โดโกและอาริเอส ชิออน ให้ไปตรวจสอบบริเวณที่มีพลังของฮาเดสและได้พบกับเด็กหนุ่มทั้ง 2 เพกาซัส เท็มมะและอาโรน แต่เทนมะก็ได้รู้ว่าอาโรนเพื่อนรักของตัวเองได้กลายเป็นฮาเดสไปแล้ว จึงได้ร่วมมือกับพวกโดโกช่วยเข้าร่วมสงครามด้วยกัน เนื้อเรื่องจึงได้เป็นสงครามที่มีเนื้อหาสอดคล้องกับเซนต์เซย์ย่า ภาค The Lost Canvas จ้าวนรกฮาเดส
อีกด้านหนึ่งหลังจากจบสงครามที่เอลิเชี่ยน เซย์ย่าได้ถูกคำสาปดาบของฮาเดสที่ถูกแทงที่อก นั้นทำให้เซย์ย่ามีอาการสาหัสใกล้ตาย จนเหลือเวลาอีกเพียงแค่ 3 วัน คิโดะ ซาโอริ และแอนโดรเมด้า ชุน จึงไปที่สตาร์ฮิลเพื่อเดินทางไปโอลิมปัส เพื่อหาเบาะแสรักษาเซย์ย่า จึงไปปรึกษาโครนอส แต่โครนอสแนะนำว่าให้ย้อนอดีต ในเวลา 3 วัน จะกลับมาปัจจุบันได้ ทั้งคู่ได้ข้ามมิติไปยังเมื่อ 240 ปีก่อน เพื่อแก้ไขอนาคตก่อนที่เซย์ย่ากำลังจะตายไป
ทางชิออน โดโก เทมมะ รอดมาได้ พบว่า ซุยเคียวที่เป็นคนรู้จักของทั้ง 3 คือ 1 ใน 3 ผู้ยิ่งใหญ่แห่งยมโลก กับทำภารกิจฆ่าร่างสถิตฮาเดสล้มเหลว ทั้ง 3 ถูกต่อว่าและโดนทำโทษ พอทั้ง 3 เตรียมที่จะฝึก แต่ทันใดนั้นอาธีน่าก็มาจุติ (ซาโอริที่เดินทางย้อนอดีตมาถูกโครนอสสาปให้อายุในตัวปั่นป่วนจนกลายเป็นเด็กทารก และเติบโตขึ้นภายในไม่กี่ชั่วโมง) ทางโกลด์เซนต์ที่ไปถึง ถูกเคียวโกสั่งให้ไปประจำการตามเดิม แต่มีเพียงเวอร์โก้ ชิจิม่าที่สงสัยจึงกลับมาช่วยอาธีน่าจากเคียวโกที่หวังจะฆ่าอาธีน่า แต่ชิจิม่าถูกพิสซิส คาดิน่าเรทำร้าย จึงพาอาธีน่าหนีไปโดยโทรจิตเพื่อส่งให้เหล่าโกลด์เซนต์คนอื่นทราบเรื่องแล้วให้มาช่วย มีเพียงชิออนที่รู้ จึงสั่งให้เททมะกับชุนไป 12 ปราสาทเพื่อเตือนโกลด์เซนต์ที่เหลือแล้วช่วยอาธีน่า แต่ซุยเคียวนำทัพพวกสเป็คเตอร์มาไล่ล่า สู้ชนะชิออน กับอิคคิที่ย้อนอดีตมา จนซุยเคียวถูกหมัดมายาทำให้ฝันร้ายและก็ได้ฆ่าทอรัส อ๊อก จนเหลือแค่ซุยเคียวที่มีสภาพสาหัสคนเดียว แล้วไปช่วยเทมมะกับชุนจากเคนและอาเบล จนถูกหมัดมายาไปอีกที ทั้ง 3 ถูกแคนเซอร์ เดสเทอร์ ปั่วหัวส่งไปยมโลก แต่ทั้ง 3 ก็หลุดมาแล้วหมดสติที่ปราสาทลีโอ แต่ซุยเคียวอาศัยจังหวะนี้ไปปราสาทเวอร์โก้ที่ชิจิม่าวางกับดักไว้ใครที่บุกมา พบคลอธเก่าของตนจะเห็นภาพอนาคต จึงเขียนคำทำนายไปให้อาธีน่า
ชิริวกับเฮียวกะพอรู้ว่าพวกชุนย้อนอดีตจึงตามไปช่วยและหนีการไล่ล่าจากโทมะ ชิริวถูกส่งมาที่ปราสาทไลบร้าพบโดโกสู้กันจนถูกยอมรับ จนเจอซุยเคียวแต่ได้แพ้ให้กับโดโกและตายในที่สุด เฮียวกะตกไปที่ประสาทอควาเรียสไปช่วยอาธีน่าทัน
ในแซงทัวรี่เกิดเหตุมิติเวลาปั่นป่วนถึงการมาของโกลด์เซนต์คนที่ 13 คือ โอฟิวซุส โอดิสเซียส ไล่บุกปราสาท 12 ราศี คืนชีพ อ๊อก สู้ชนะโกลด์เซนต์ 6 ปราสาท  พวกเซ็นต์จากอนาคตไปร่วมตัวที่ปราสาทหลังที่ 13 โอดิสเซียส พบเทมมะ เล่าความจริงถึงแผนฆ่าอาธีนาจากอนาคต ที่ซุยเคียวกับเคียวโกร่วมด้วย เพื่อไม่ให้เวลาปั่นป่วน
รายชื่อตอนทั้งหมด > เล่มที่ 1 > รายชื่อตอนในเล่ม

01: โดโก และ ชิออน
02: อาโรน
03: เท็มมะ
04: เพื่อน
05: ดาบฮาเดส
06: ฮาเดสคืนชีพ
07: ปราสาทฮาเดส
08: สเป็คเตอร์
09: บาเรีย
10: ซุยเคียว
11: ความอบอุ่น
12: แม่น้ำ เครตีส
รายชื่อตอนทั้งหมด > เล่มที่ 2 > รายชื่อตอนในเล่ม

13: อิโซ และ อ็อกซ์
14: โซ่แห่งดอกไม้
15: ปราสาทแห่งจันทรา
16: ตราบที่มียังมีความรัก
17: ลาสโคโมเน่
18: วิหคอมตะ
19: ประตูแห่งความว่างเปล่า
แหล่งข้อมูลอื่น

เก็บถาวร 2011-05-25 ที่ เวย์แบ็กแมชชีน
| ด ค กเซนต์เซย์ย่า โดย มาซามิ คูรูมาดะ |
| --- | --- | --- |
| ฉบับมังงะและอนิเมะ | ภาคหลัก • Episode G • Next Dimension • The Lost Canvas • โอเมก้า • เซนต์เทียโช • เหล่าโกลด์เซนต์คืนชีพ • Rerise of Poseidon |  |
| ฉบับภาพยนตร์ | สงครามเทพีเอริส • สงครามเทพเจ้าโอดีน • สงครามสุริยเทพอาเบล • ความทะเยอทะยานของลูซิเฟอร์ • โหมโรงสู่ภาคสวรรค์ • กำเนิดอัศวินจักรราศี |  |
| ข้อมูลอื่น ๆ | ตัวละคร • รายชื่อตอน • เกราะ • เกม • คลอธซีรีส์ • คลอธมิธ • เพกาซัสแฟนตาซี |  |
| สถานที่ต่างๆในเรื่อง | แซงค์ทัวรี่ • โกโรโฮ • ไซบีเรียตะวันออก • เกาะอันโดรเมด้า • เกาะเดธควีน • แอสการ์ด •แอตแลนติส • นรก • เอลิเชี่ยน |  |
| วิดีโอเกม | เจสตาร์วิกตอรีวีเอส • จัมป์ฟอร์ซ |  |
โครงการ · หมวดหมู่ · สถานีย่อย
กบฏสามเจ้าศักดินา

กบฏสามเจ้าศักดินา (三藩之乱) เกิดขึ้นในสมัยฮ่องเต้คังซีเมื่ออ๋องสามคนได้แก่อู๋ซานกุ้ย ซ่างจือซิ่น และเกิ่งจิงจง ก่อการจลาจลในภาคใต้และปลุกระดม "โค่นชิงกู้หมิง" ระหว่างปี 1673-1681
สามเจ้าศักดินาคือขุนนางหมิงที่ยอมแพ้ต่อราชวงศ์ชิงและช่วยราชสำนักปราบปรามกบฏทางใต้ เป็นผู้ที่มีความดีความชอบถูกตั้งบรรดาศักดิ์รักษามลฑลทางใต้ดังนี้
อู๋ซานกุ้ยได้รับบรรดาศักดิ์เป็น "เจ้าฟ้าปราบประจิม" (平西王 ผิงซีอ๋อง) สำเร็จราชการยูนนาน ต่อมาในปี 1662 หลังจากปราบราชวงศ์หมิงใต้ ได้รับมอบดินแดนกุ้ยโจวไว้ในปกครองเพิ่มอีกหนึ่งมณฑล
ซ่างเขอสี่ได้รับบรรดาศักดิ์เป็น "เจ้าฟ้าปราบทักษิณ" (平南王 ผิงหนานอ๋อง) สำเร็จราชการกวางตุ้ง
เกิ่งจ้งหมิงได้รับบรรดาศักดิ์เป็น "เจ้าฟ้าสงบทักษิณ" (靖南王 เชงหนานอ๋อง) สำเร็จราชการฮกเกี้ยน
เบื้องหลัง

ต้นราชวงศ์ชิงมีขุนนางหมิงช่วยกันระดมทัพปราบกบฏราชวงศ์หมิงใต้ หลังจากจางเซี่ยนจงตาย ลูกบุญธรรมของเขา ได้แก่ ซุนเข่อว่าง หลี่ติ้งกั๋ว หลิวเหวินซิ่ว ก็ได้ช่วยกันกอบกู้เอกราช ปี 1646 โดยซุนเข่อว่างคุมทัพใหญ่ต้าซีเข้ากุ้ยโจว สถาปนาภาคตะวันตกเฉียงใต้ต่อต้นราชวงศ์ชิง ปี 1647 เคลื่อนทัพยึดครองยูนนานและกุ้ยโจว 2 มณฑล ซุ่นจื้อปีที่ 7 ปี 1650 ซ่างเขอสี่และเกิ่งจี้เม้าบุกเข้ายึดกว่างโจวได้ หย่งลี่ปีที่ 6 ต้อนรับฮ่องเต้หย่งลี่เข้ากุ้ยโจว กองทัพต้าซีปราบกบฏขุนศึกภาคเหนือ หลี่ติ้งกั๋วคุมทัพ 8 หมื่นทางตะวันออกออกจากกว่างซีทางใต้ของกุ้ยหลินบุกเข้าหูหนาน กวางตุ้งตามลำดับ หลี่ติ้งกั๋วบุกเข้ายึดกุ้ยหลินได้ ในเวลาเดียวกันหลิวเหวินซิ่วก็ออกตีเสฉวนบุเข้ายึดเมืองชวนหนานกลับคืนมาได้ หย่งลี่ปีที่ 11 ซุนเข่อว่างพ่ายแพ้อย่างยิ่งใหญ่
ปีเดียวกันซุนเข่อว่างยอมจำนนต่อราชวงศ์ชิง หลี่ติ้งกั๋วรักษาอำนาจทางการเมืองกุ้ยหวาง (桂王) แต่ของกรองทางการทหารกองทัพต้าซีถูกซุนเข่อว่างรายงานให้ราชวงศ์ชิงทราบแล้วทำให้ต้าซีพ่ายแพ้ ปี 1658 กองกำลังหลักของชิงจาก หูหนาน เสฉวน กว่างซี สามทางเข้าตีกุ้ยโจว ขณะนั้นเจิ้งเฉิงกงฉวยโอกาสกองกำลังหลักของชิงบุกตีตะวันตกเฉียงใต้ คุมทัพใหญ่ 1 แสนกว่าคนปราบกบฏทางเหนือเข้าประชิดนานกิงเพื่อยึดครองนานกิง แต่ ถูกกองทัพชิงตีจนปราชัย ในปี 1661 อู๋ซานกุ้ยบุกเข้ายูนนาน ปีถัดมา ปี 1662 คังซีปีที่ 1 ตีเมืองคุนหมิงแตก หลี่ติ้งกั๋วนำพาส่งฮ่องเต้หย่งลี่ถอยออกจากคุนหมิงหลบหนีไปพม่าอู๋ซานกุ้ยคุมทัพราชวงศ์ชิงบุกเข้าพม่าเพ่อจับกุ้ยหวาง (桂王) หลังจากกุ้ยหวางถูกจับอู๋ซานกุ้ยประหารชีวิตกุ้ยหวางที่คุนหมิง (昆明) หลังจากหลี่ติ้งกั๋วรู้ว่าฮ่องเต้หย่งลี่ถูกประหารชีวิตเขาก็ป่วยตาย หลังจากนั้นอู๋ซานกุ้ยมีอำนาจศาลในกุ้ยโจว ปี 1670 อิทธิพลของอู๋ซานกุ้ยขยายไปสู่ หูหนาน เสฉวน กานซู่ และฉ่านซี ซ่างเขอสี่มีอิทธพลในกวางตุ้งและเกิ่งจิงจงมีอิทธิพลในฮกเกี้ยน พวกเขาปกครองดินแดนเรียกว่า "ศักดินา" ยอมรับดินแดนในครอบครองและศาลชิงเสมือนไม่ได้ควบคุมเหนือมณฑลในภาคใต้ และ ตะวันตกเฉียงใต้
การจลาจลของสามเจ้าศักดินา

คังซีปีที่ 12 ปี 1673 ซ่างเขอสี่กลับบ้านเดิมที่เหลียวตง ซ่างจือซิ่นสืบทอดตำแหน่งต่อรักษากวางตุ้งตามลำดับ แต่ ซ่างจือซิ่นหยิ่งผยอง ทางราชสำนักได้ถอดถอนตำแหน่งของซ่างจือซิ่น อู๋ซานกุ้ย (吴三桂) และเกิ่งจิงจง (耿精忠) จึงได้เชิญราชวงศ์ถอนทหาร แต่ได้ลองสืบหาข่าวทางราชสำนักพบส่าขณะนี้ราชสำนักได้ถอดถอนสามเจ้าศักดินาและยังมีคนสนับสนุนให้ถอนสามเจ้าศักดินา เมื่อเหตุการณ์เป็นเช่นนี้ ปลายปี 1673 จึงทำให้อู๋ซานกุ้ยปะทุต่อต้านชิงที่ยูนนาน เกิ่งจิงจง (耿精忠) ตอบรับก่อการจลาจลในฮกเกี้ยน อู๋ซานกุ้ยส่งหนังสือให้ซ่างเขอสี่ เกลี้ยกล่อมเขาให้ต่อต้านชิง ซ่างเขอสี่ทำหนังสือรายงานต่อราชสำนักว่าตนเองเป็นผู้ที่มีจิตใจจงรักภักดีต่อราชวงศ์ชิง ก่อนปี 1674 กองกำลังราชวงศ์ชิงประสบความล้มเหลว อู๋ซานกุ้ยคุมทัพทหารเป็นกบฏต่อราชวงศ์ชิง เมือเรียกร้องให้ "ต่อต้านชิงฟื้นคืนหมิง" แบ่งทหารบุกตี หูหนานและเสฉวนแตก เกิ่งจิงจง (ลูกชายของเกิ่งจี้เม้า) เกิ่งจิงจงแบ่งทหารบุกตีเมืองใน เจ้อเจียง, เจียงซี ซ่างจือซิ่นก่อการจลาจลในกวางตุ้งลูกชายของซ่างเขอสี่คือซ่างจือซิ่นตอบรับที่ฮกเกี้ยนและกวางตุ้งตามลำดับ ซุนเหยียนหลิงผู้ครอบครองกว่างซี อู๋ซานกุ้ยเชิญหวางฝู่เฉินนำทัพก่อกบฏ หวางฝู่เฉินนำกานซู่และฉ่านซีทางตะวันตกก็ต่อต้าน
ขณะเดียวกัน เจิ้งจิงก็คุมทัพใหญ่ 1 แสน 5 หมื่นคนขึ้นบกที่ฮกเกี้ยน ปี 1675 ฮ่องเต้คังซีรวมกำลังสำคัญทางกลางปราบปรามอู๋ซานกุ้ยทางใต้ เวลาเดียวกันไม่ได้ถอน เจ้าพิชิตภาคใต้, เจ้าสถาปนาสันติสุขแห่งภาคใต้ 2 ศักดินา คังซีปีที่ 15 ปี 1676 หวางฝู่เฉินย้อนกลับสวามิภักดิ์ต่อชิงและกองกำลังของเขาถูกชิงใช้โดยฮ่องเต้คังซีทางตะวันตกของประเทศจีน ปีเดียวกันเกิ่งจิงจงอิทธิพลสิ้นสุดไปแล้วจึงยอมจำนนต่อชิงและกองกำลังของเขาถูกส่งไปเจียงซีแต่เกิ่งจิงจงร้องขอตำแหน่งเจ้าสถาปนาสันติสุขแห่งภาคใต้ ราชวงศ์บัญชาการให้เกิ่งจิงจงนำทัพปราบปรามและทำลายกองกำลังของซ่างจือซิ่นและเจิ้งจิง เกิ่งจิงจงนำทัพบุกตีกองทัพของซ่างจือซิ่นจนปราชัย ซ่างจือซิ่นก็สืบทอดตำแหน่งต่อและยอมจำนนต่อชิงในเดือนมกราคม ปี 1677 หลังจากอู๋ซานกุ้ยยึดครองหูหนาน กองทัพชิงรอโอกาสยึดครองดินแดนส่วนใหญ่ของหูหนาน ปีนั้นอู๋ซานกุ้ยฆ่าซุนเหยียนหลิงเพราะว่าเชื่อว่าซุนเหยียนหลิงจะยอมจำนนต่อชิง คังซีปีที่ 17 ปี 1678 อู๋ซานกุ้ยตั้งตัวเองเป็นฮ่องเต้ที่เหิงโจว (ปัจจุบัน คือ เหิงหยาง หูหนาน) ชื่อประเทศ ต้าโจว 大周 ศักราช เจาอู่ 昭武 ปีเดียวกัน วันที่ 17 สิงหาคม อู๋ซานกุ้ยป่วยตาย หลานของอู๋ซานกุ้ยคืออู๋ซื่อฝานสืบทอดตำแหน่งต่อ เปลี่ยนศักราชเป็น หงฮว่า 洪化 ประคองโลงศพกลับไปยูนนาน กองทัพชิงฉวยโอกาสขวัญกองทัพอู๋ไม่มั่นคงบุกตีเยว่โจวและบุกเข้ายึดเยว่โจว ผู้บัญชาการทหารราชวงศ์ชิงบุกเข้ายึดเมืองฉางซาหุหนานได้ ยึดดินแดนเหิงโจวและกุ้ยหลิน กองทัพชิงยึดดินแดนฮั่นจงฉงชิ่ง เฉิงตู คืน คังซีปีที่ 19 ปี 1680 เดือนตุลาคม อู๋ซื่อฝานถอยกลับคุณหมิง เวลานี้ หูหนาน กุ้ยโจว กว่างซี เสฉวนถูกกองทัพราชวงศ์ชิงยึดดินแดนคืนตามลำดับ เกิ่งจิงจงบุกตีกองทัพของเจิ้งจิงจนปราชัยถอยกลับไปที่ไต้หวันในปี 1680
สิ้นสุด

คังซีปีที่ 19 ปี 1680 ผู้บัญชาการทหารราชวงศ์ชิงเสนอความคิดเห็นจากหูหนาน กว่างซี เสฉวน สามทางรวมตียูนนาน คังซีปีที่ 20 ปี 1681 ล้อมเมืองคุนหมิง เดือนตุลาคม ผู้บัญชาการทหารราชวงศ์ชิงบัญชาการทหารบุกตีคุนหมิงแตก วันที่ 28 อู๋ซื่อฝานหมดหวังจึงฆ่าตัวตาย วันที่ 29 กองทัพอู๋ออกเมืองยอมจำนน ราชวงศ์ต้าโจว สิ้นสุดปี 1681
กลองแขก

กลองแขก
กลองแขก เป็นเครื่องดนตรีประเภทเครื่องตีที่มีรูปร่างยาวเป็นรูปทรงกระบอก ขึ้นหนังสองข้างด้วยหนังลูกวัวหรือหนังแพะ หน้าใหญ่ กว้างประมาณ 20 ซม. เรียกว่า หน้ารุ่ย หรือ "หน้ามัด" ส่วนหน้าเล็กกว้างประมาณ 15 ซม. เรียกว่า หน้าต่าน หรือ "หน้าตาด" ตัวกลองหรือหุ่นกลองสามารถทำขึ้นได้จากไม้หลายชนิดแต่โดยมากจะนิยมใช้ไม้เนื้อแข็งมาทำเป็นหุ่นกลอง เช่น ไม้ชิงชัน ไม้มะริด ไม้พยุง กระพี้เขาควาย ขนุน สะเดา มะค่า มะพร้าว ตาล ก้ามปู เป็นต้น ขอบกลองทำมาจากหวายผ่าซีกโยงเรียงเป็นขอบกลองแล้วม้วนด้วยหนังจะได้ขอบกลองพร้อมกับหน้ากลอง และถูกขึงให้ตึงด้วยหนังเส้นเล็ก เรียกว่าหนังเรียดเพื่อใช้ในการเร่งเสียงให้หน้ากลองแต่ละหน้าได้เสียงที่เหมาะสมตามความพอใจ กลองแขกสำรับหนึ่งมี 2 ลูก ลูกเสียงสูงเรียก ตัวผู้ ลูกเสียงต่ำเรียก ตัวเมีย ตีด้วยฝ่ามือทั้งสองข้างให้สอดสลับกันทั้งสองลูก มีหน้าทับ เช่น หน้าทับสองไม้สองชั้น หน้าทับปรบไก่ชั้นเดียว หน้าทับลูกหมด เป็นต้น
ลักษณะเสียง

กลองแขกตัวผู้  มีเสียงที่สูงกว่ากลองแขกตัวเมียโดย เสียง "ติง" ในหน้ามัด และเสียง โจ๊ะ ในหน้าตาด
กลองแขกตัวเมีย  มีเสียงที่ต่ำกว่ากลองแขกตัวผู้ โดย เสียง ทั่ม ในหน้ามัด และเสียง จ๊ะ ในหน้าตาด
วิธีการบรรเลง

การบรรเลงนั้นจะใช้มือตีไปทั้งสองหน้าตามแต่จังหวะหรือหน้าทับที่กำนดไว้ ในหน้าเล็กหรือหน้าตาด จะใช้นิ้วชี้หรือนิ้วนางในการตี เพื่อให้เกิดเสียงที่เล็กแหลม ในหน้ามัดหรือหน้าใหญ่ จะใช้ฝ่ามือตีลงไปเพื่อให้เกิดเสียงที่หนักและแน่น ซึ่งมีวิธีการบรรเลงที่ละเอียดอ่อนลงไปอีกตามแต่กลวิธีที่ครูอาจารย์แต่ละท่านจะชี้แนะแนวทางการปฏิบัติ
แม่แบบ:เครื่องดนตรีอังกฤษ
โรเกอร์พาร์ก

| --- | --- |


เจ้าของ: ซันเดอร์แลนด์
การก่อสร้าง
เปิดใช้สนาม: 10 กันยายน 1898
ปิด: 1997
ทำลาย: 1998
สนามโรเกอร์พาร์ก (Roker Park) เคยถูกใช้เป็นหนึ่งในสนามที่ใช้จัดการแข่งขันฟุตบอลโลกในปี 1966 ที่ประเทศอังกฤษเป็นเจ้าภาพ ซันเดอร์แลนด์เคยใช้สนามแห่งนี้เป็นสนามเหย้า ในการแข่งขันฟุตบอลตั่งแต่ปี ค.ศ. 1898 จนถึงปี ค.ศ. 1997 และได้มีการสร้างสนามสเตเดียมออฟไลท์ (Stadium of Light) ขึ้นมาใช้แทน
สถิติความจุของผู้ชมที่สนาม โรเกอร์พาร์ก เคยทำไว้เมื่อปี 1933 เป็นการแข่งขันเอฟเอคัพ รอบที่ 6 กับทีมดาร์บีเคาน์ตี ผู้ชม 75,118 คน (ความจุเต็มที่ตามที่ออกแบบไว้ 60,000 คน)
และในปี 1997 ก็ได้มีการรือถอนสนามเพื่อนำพื้นที่ไปจัดสรรทำเป็นพื้นที่เพื่อที่อยู่อาศัย
ดูเพิ่ม

สโมสรฟุตบอลซันเดอร์แลนด์
สเตเดียมออฟไลต์
รถด่วนพิเศษทักษิณารัถย์

รถด่วนพิเศษทักษิณารัถย์ (ทักษิณารัถย์ แปลว่า ทางเดินสู่ภาคใต้; รหัสขบวน: 31/32) เป็นขบวนรถด่วนพิเศษของการรถไฟแห่งประเทศไทย ให้บริการผู้โดยสารระหว่างสถานีกลางกรุงเทพอภิวัฒน์ เขตจตุจักร กรุงเทพมหานคร กับสถานีรถไฟชุมทางหาดใหญ่ อำเภอหาดใหญ่ จังหวัดสงขลา เป็นขบวนรถด่วนพิเศษในสายใต้ ชนิดรถที่ให้บริการได้แก่ รถนั่งและนอนปรับอากาศชั้น 1 รถนั่งและนอนปรับอากาศชั้น 2 รถเสบียงปรับอากาศ รถเฉพาะผู้พิการมีลิฟต์สำหรับรับรถผู้พิการ และรถเฉพาะสุภาพสตรีและเด็กผู้หญิง  ทุกตู้จะมีเจ้าหน้าที่ประจำตู้และรถไฟขบวนนี้มีทางขึ้นทั้งแบบชานชาลาต่ำและชานชาลาสูง รถไฟขบวนนี้มีตู้ปั่นไฟ มีถังเก็บน้ำ และมีถังเก็บสิ่งปฏิกูลซึ่งใช้ระบบสุญญากาศ แบบเดียวกันกับที่ใช้บนเครื่องบิน
รถด่วนพิเศษทักษิณารัถย์เริ่มเดินรถเที่ยวปฐมฤกษ์ในเส้นทางกรุงเทพมหานคร-ชุมทางหาดใหญ่ เมื่อวันที่ 2 ธันวาคม พ.ศ. 2559  หลังจากการรถไฟแห่งประเทศไทยได้จัดซื้อรถไฟโดยสารเชิงพาณิชย์รุ่นใหม่จากประเทศจีนจำนวนทั้งหมด 115 คัน โดยขบวนรถได้รับพระราชทานชื่อจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมกับรถด่วนพิเศษของการรถไฟแห่งประเทศไทยในอีก 3 เส้นทาง ได้แก่ อุตราวิถี อีสานมรรคา และอีสานวัตนา